РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 18

от заседание на комисия ”Управление на собствеността”
към Пленума на Висшия съдебен съвет, проведено на 30.05.2018 г.

Днес, 30.05.2018 г., сряда, от 10,30 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:  Евгени Диков
						  ЧЛЕНОВЕ: Стефан Гроздев
                                                                                      Олга Керелска
                                                                                      Боян Новански
                                                                                      Огнян Дамянов
                                                                                      Пламена Цветанова

           От администрацията на ВСС присъстват: инж. Дениза Павлова – началник отдел „Инвестиции и строителство”, Мая Атанасова – главен експерт – юрисконсулт в дирекция „Правна” и Владимир Димитров – и.д. началник отдел „Управление на собствеността”, дирекция „Управление на собствеността на съдебната власт”.

І. Инвестиционна дейност:

1. ОТНОСНО: Изпълнение на Решение на Комисия „Управление на собствеността“, взето по протокол №17/23.05.2018 г., във връзка с планиране на текущите ремонти в сградите на съдебната власт до края на 2018 г.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

1.1. ОДОБРЯВА проект на указателно писмо до административни ръководители на органите на съдебна власт относно планиране на текущи ремонти до края на 2018 г., във връзка с изпратени указанията за приемане на Правила за предоставяне на средства за текущи ремонти в сградите на съдебната власт, с направените корекции.

1.2. ДА БЪДАТ УВЕДОМЕНИ административните ръководители на органите на съдебната власт.

2. ОТНОСНО: Изпълнение на Договор № ВСС – 4848/30.04.2018 г., сключен между Висш съдебен съвет и „Архитектурно бюро – В. Ценов“ ЕООД, с предмет „Изготвяне на конструктивно обследване и съставяне на технически паспорт за сграда, находяща се в гр. София, район „Възраждане“ бул. „Александър Стамболийски“ № 82“.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

2.1. ПРИЕМА за сведение доклада на инж. Надежда Стоянова – главен експерт в отдел „Инвестиции и строителство” относно изпълнение на Договор № ВСС – 4848/30.04.2018 г., сключен между Висш съдебен съвет и „Архитектурно бюро – В. Ценов“ ЕООД, с предмет „ Изготвяне на конструктивно обследване и съставяне на технически паспорт за сграда находяща се в гр. София, район „Възраждане“ бул. „Александър Стамболийски“ № 82“

2.2. ВЪЗЛАГА дирекция „Управление на собствеността на съдебната власт“ да предприеме действия за определяне границите на имота в сградите, собственост на ВСС:
Сграда 1		идентификатор		68134.305.360.1;
Сграда 2		идентификатор		68134.305.360.3,
идентификатор		68134.305.360.4.

3. ОТНОСНО: Организиране и провеждане на открита процедура за възлагане на обществена поръчка за строителство с предмет: „Реконструкция и основен ремонт на аварирала пристройка и основна сграда на Съдебната палата, гр. Карлово, ул. „Димитър Събев“ № 4“.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

ПРЕДЛАГА на Пленума на Висшия съдебен съвет да приеме следното решение:

1.	ПРИЕМА да бъде организирана, проведена и възложена обществена поръчка с предмет: „Реконструкция и основен ремонт на аварирала пристройка и основна сграда на Съдебната палата, гр. Карлово, ул. „Димитър Събев” № 4”.

2.	УПЪЛНОМОЩАВА представляващия Висшия съдебен съвет да организира и проведе обществена поръчка с предмет: „Реконструкция и основен ремонт на аварирала пристройка и основна сграда на Съдебната палата, гр. Карлово, ул. „Димитър Събев” № 4”, при прогнозна стойност 1 420 000,00 лв. без ДДС, както и да сключи договор с определения изпълнител или да прекрати процедурата.

3.	ИЗПРАЩА решението на Комисия „Бюджет и финанси”, за сведение.

4.	ВНАСЯ предложението като допълнителна точка в редовното заседание на Пленума на Висшия съдебен съвет, насрочено за 31.05.2018 г.

4. ОТНОСНО: Писмо от председателя на Районен съд гр. Севлиево, с вх. № ВСС – 5333/14.05.2018 г., относно решаване на проблема с осигуряване на достъпна архитектурна среда около и вътре в сградата на Съдебната палата.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

4.1. ПРИЕМА доклада на инж. Стоянка Георгиева – главен експерт в отдел „Инвестиции и строителство” относно осигуряване на финансови средства за  осигуряване на достъпна архитектурна среда около и вътре в сградата на Съдебната палата на гр. Севлиево.

4.2. Приема за целесъобразно и необходимо отпускането на средства в размер  на  4 860 лв. с ДДС за изготвяне на технически проект за преустройство на WC и изграждане на два броя стълбищни платформи за хора в неравностойно положение за Съдебната палата в гр. Севлиево. 

Мотиви: До момента не са изготвени тръжни документации за осигуряване на достъпна среда и изграждане на пожароизвестяване. По-нататъшното изчакване ще създаде реална опасност Районен съд гр. Севлиево да бъде осъден отново. Необходимо е изключването на съда от списъка, предоставен на „БИМ Консултинг” ЕООД за изготвяне на тръжна документация и финансирането му отделно.

4.3. ИЗПРАЩА решението по т. 4 на Комисия „Бюджет и финанси”, за корекция на бюджетната сметка на Районен съд гр. Севлиево.

5. ОТНОСНО: Писмо от председателя на Районен съд гр. Пещера и председателя на Окръжен съд гр. Пазарджик,  с вх. № ВСС-4616/24.04.2018 г. относно завишаване на утвърдените с решение по протокол № 6/01.03.2018 г., т. 15 от заседание на Пленума на ВСС средства по §51-00 „Основен ремонт на ДМА“. 

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:
5.1. ОТЛАГА вземането на решение по т. 5 от настоящия дневен ред за следващо заседание на Комисията.
5.2. ВЪЗЛАГА на инж. Дениза Павлова – началник отдел „Инвестиции и строителство” да проведе разговор с председателя на Окръжен съд гр. Пазарджик по поставения от нея въпрос. При необходимост да бъдат поканени председателя на Окръжен съд гр. Пазарджик и надзорника на обекта за следващо заседание на Комисията.

-	Текущи и основни ремонти:

6. ОТНОСНО: Писмо от председателя на Административен съд гр. Сливен, с вх. № ВСС-4565/23.04.2018 г., с искане за отпускане на средства за авариен текущ ремонт след застрахователно събитие, паднала част от мазилката по южната и северната фасада и частично или цялостно боядисване на северната фасада на сградата.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

6.1. Извършването на разход за авариен текущ ремонт на паднала част от мазилката на фасадата на сградата е неотложно необходим. Стойността на разхода е определена на 11 919,27 /единадесет хиляди деветстотин и деветнадесет лева и 27 ст./ с ДДС за ремонт на паднала част от мазилката по южна и северна страна на фасадата и цялостно боядисване на северната фасада на сградата, съгласно най-ниското ценово предложение на „Раев Строй” ЕООД. Средствата следва да се отпуснат по § 10-00 „Текущи разходи”.
6.2. ИЗПРАЩА решението по т. 6 от настоящия протокол на Комисия „Бюджет и финанси”, за корекция на бюджета на Административен съд гр. Сливен.

7. ОТНОСНО: Писмо от председателя на Административен съд гр. Габрово, с вх. № ВСС-5004/04.05.2018 г., с искане за отпускане на средства за текущ ремонт на климатичната система на съда на стойност 6 289,20 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

7.1. Извършването на разход за авариен текущ ремонт - доставка и монтаж на компресор за климатичната система на сградата на Административен съд гр. Габрово е целесъобразно. Стойността на разхода е определена на  6 290 лв. с ДДС съгласно най-ниската оферта - на “Ес Ай Джи Еър Хендлинг - България“ ООД.
7.2. ИЗПРАЩА решението по т. 7 от настоящия протокол на комисия „Бюджет и финанси”, за  корекция на бюджета на  Административен съд гр. Габрово.

8. ОТНОСНО: Писмо от председателя на Районен съд гр. Севлиево, с вх. № ВСС-4855/30.04.2018 г., с искане за отпускане на средства за текущ ремонт – доставка и монтаж на звукозаписни системи и системи за повикване за три съдебни зали на стойност 2 820 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

8.1. Извършването на разход за текущ ремонт - доставка и монтаж на звукозаписни системи и системи за повикване за три съдебни зали в сградата на Районен съд гр. Севлиево е целесъобразно. Стойността на разхода е определена на  2 814 лв. с ДДС съгласно най-ниската оферта - на “СМАРТ СПЕД“ ЕООД.
8.2. ИЗПРАЩА решението по т. 8 от настоящия протокол на комисия „Бюджет и финанси”, за  корекция на бюджета на  Районен съд гр. Севлиево.

ІІ. Управление на собствеността

9. ОТНОСНО: Докладна записка от Владимир Димитров – и.д. началник отдел „Управление на собствеността” за извършена проверка на сградата на бул. „Ал. Стамболийски” № 82.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

9.1. ПРИЕМА за сведение докладната записка на Владимир Димитров – и.д. началник отдел „Управление на собствеността”, за извършена проверка на сградата находяща се на бул. „Александър Стамболийски” № 82.

9.2. ВЪЗЛАГА на дирекция „Управление на собствеността на съдебната власт” да подготви проект на решение за възлагане на специализирана фирма проверката на електрическата инсталация на сградата за установяване на нерегламентираното свързване и отстраняването му. 

9.3. За резултатите от проверката да се докладва на Комисия „Управление на собствеността”.

10. ОТНОСНО: Доклад от Надя Горгорова – младши експерт – икономист в дирекция „Управление на собствеността на съдебната власт” относно провеждане на процедура за обществена поръчка с предмет „Доставка на дизелово гориво за отопление на органите на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

10.1. ПРЕДЛАГА на Пленума на Висшия съдебен съвет да приеме следното решение:

1.	УПЪЛНОМОЩАВА представляващия Висшия съдебен съвет да  организира и проведе обществена поръчка с предмет: „Доставка на дизелово гориво за отопление на сградите, предоставени за ползване на органите на съдебната власт”, по реда на чл. 79, ал. 1, т. 7 и чл. 191, ал. 1, т. 6 от Закона за обществените поръчки, както и да сключи договор с определения изпълнител или да прекрати процедурата.

10.2. ИЗПРАЩА решение по т. 10.1. от настоящия протокол на Комисия „Бюджет и финанси”, за сведение.

10.3. ВНАСЯ предложението като редовна точка в следващо редовно заседание на Пленума на Висшия съдебен съвет.

10.4. ВЪЗЛАГА на отдел „Управление на собствеността” да подготви окръжно писмо до административните ръководители, обект на обществената поръчка по т. 1, за наличието на газификация в съответното населено място и информация за предприетите от тях действия за преминаване към отопление с газ на сградите, предоставени им за стопанисване.

11. ОТНОСНО: Писмо от кмета на Община Тервел с вх. № ВСС-8401/21.05.2018 г. 

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

11.1. ПРЕДЛАГА на Пленума на Висшия съдебен съвет да приеме следното решение:

11.1.1. ПРИЕМА предложението в писмо с вх. № ВСС-8401/21.05.2018 г. на кмета на Община Тервел за анексиране на договори с рег. № 93-00-150/17.03.2016 г. и рег. № ВСС-12167/11.09.2017 г. за безвъзмездно управление, за неопределен срок, което ще осигури на Районен съд гр. Тервел и Районна прокуратура гр. Тервел безвъзмездно и безсрочно ползване на предоставените им общински сгради.

11.1.2. ИЗПРАЩА настоящото решение на кмета на Община Тервел за внасяне на направеното предложение в писмо с вх. № ВСС-8401/21.05.2018 г. за одобрение от общински съвет Тервел.

11.2.	ВНАСЯ предложението като редовна точка в следващо редовно заседание на Пленума на Висшия съдебен съвет.

12. ОТНОСНО: Заповед № РД-04-017/31.05.2016 г. и Заповед № РД-04-016/31.05.2016 г. на областния управител на област София.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

12.1. ПРИЕМА доклада на Лидия Кирилова – главен експерт в дирекция „Управление на собствеността на съдебната власт”.
12.2. ОДОБРЯВА проекти на писма до Министерство на правосъдието и до Областния управител на област София.

13. ОТНОСНО: Писмо от председателя на Районен съд гр. Сливница с вх. № ВСС-11665/18.05.2018 г.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

13.1. ПРЕДЛАГА на Пленума на Висшия съдебен съвет да приеме следното решение:

	На основание чл. 14 от Закона за държавната собственост и чл. 12 от Правилника за прилагане на Закона за държавната собственост,

1.	ВЪЗЛАГА на дирекция „Бюджет и финанси” незастроен поземлен имот без планоснимачен номер, с площ от 300 кв.м. – реална част от УПИ-ХХVІ – „Съдебна палата”, кв. 8 по плана на гр. Сливница, придадени по регулация от УПИ ІV – „Обществено и делово обслужване” в кв. 8 по плана на гр. Сливница, да бъде заведен по баланса на ВСС, въз основа на воговор рег. № ВСС-11665/28.08.2017 г. за дарение между Община Сливница и ВСС и представените документи с писмо рег. № ВСС-11665/17/18.05.2018 г.

2.	ИЗПРАЩА настоящото решение на дирекция „Бюджет и финанси”, за сведение и изпълнение.

13.2.	ВНАСЯ предложението като редовна точка в следващо редовно заседание на Пленума на Висшия съдебен съвет.

Допълнителни точки, включени за разглеждане
в заседание на Комисия „Управление на собствеността”

14. ОТНОСНО: Писмо от председателя на Върховен касационен съд с вх. № ВСС-1325/23.05.2018 г.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

14.1. КАНИ г-н Лозан Панов – председател на Върховния касационен съд на следващото заседание на Комисия „Управление на собствеността”, което ще се състои на 06 юни 2018 г., сряда, от 10,00 часа, зала 512, в сградата на Висш съдебен съвет, с оглед обсъждане на изложеното в писмото.
15. ОТНОСНО: Информация от Владимир Димитров – и. Началник отдел „Управление на собствеността”, в изпълнение решение на КУС по протокол № 17/23.05.2018 г., т. 16.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

15.1. ПРИЕМА за сведение информацията и указва на г-н Димитров – и.д. началник отдел „Управление на собствеността” да внесе проект на решение в следващото заседание на Комисията.

                               ПРЕДСЕДАТЕЛ 
		          НА КОМИСИЯ „УПРАВЛЕНИЕ НА СОБСТВЕНОСТТА” 
                               КЪМ ПЛЕНУМА НА ВСС: /П/
								           ЕВГЕНИ ДИКОВ